ཅང་མ་འགོར་བར་དུང་སྐྱོང་རྒྱལ་ཚང་གི་བཟའ་མི་ཚང་དེར་འདུས་པ་ལ།དུང་མོ་མཚོས་འཛུམ་དམུལ་ངང་ན་རེ།ཚར་ལྭ་འདི་དང་ཉལ་ཐུལ་ཉལ་གདན་འདི་དག་ངས་ཨ་ཕྱི་ལ་བཟོས་ཡིན་པས།ད་ལྟ་ང་ཚོས་ཁོ་མོར་ཨེ་འགྲིག་གི་བལྟ་ཞེས་བཤད་ཞོར་དུ་ཚར་ལྭ་ཨ་ཕྱིའི་ལུས་ལ་བསྐོན།སྐབས་དེར་ཨ་ཕྱི་ལོ་ལོན་ད་གཟོད་གཉིད་ལས་སད་པ་ནང་བཞིན་ཧ་ལས་ཤིང་།སེམས་འགུལ་ཐེབས་པའི་རླུང་གིས་ལུས་ཀྱི་འཁྲི་ཤིང་གཡོས་ཏེ་འདར་ལྕུག་ལྕུག་བྱེད་བཞིན་དུ།དུང་མོ་མཚོའི་ལག་འགོར་འཇུས་ཤིང་།མིག་ཆུ་སྒོག་རིལ་འདྲ་བ་ལྭ་བའི་སྟེང་དུ་འཐོར་རོ།།